L'Eliana participa en el Congrés Nacional de l'Associació Estatal de Directores i Gerents de Serveis Socials
27 de novembre de 2024

• L'associació va celebrar tres dècades enfortint els Serveis Socials.

En el marc del XXXI Congrés Nacional de l'Associació Estatal de Directores i Gerents de Serveis Socials (AEDYGSS), es van commemorar 30 anys de compromís amb l'enfortiment del sistema públic de Serveis Socials a Espanya. Baix el lema "Por los Servicios Sociales, porque nos sale del alma", l'esdeveniment va reunir més de 300 professionals.

L'Eliana va estar present en el congrés a través de la participació de Luis Lillo, coordinador de Serveis Socials de l'Ajuntament.

Es van destacar els avanços assolits gràcies a la col·laboració entre ajuntaments, universitats i entitats públiques, consolidant càtedres d'innovació que fomenten el coneixement i la investigació aplicada en el sector.

El Congrés també va ser escenari per a debatre sobre els desafiaments actuals i les noves maneres de protegir els sectors més vulnerables. L'Associació va reafirmar el seu compromís de continuar treballant des de la proximitat i amb un enfocament en els drets socials fonamentals.